প্রকাশ্যে তোপ দাগলেও, নির্ধারিত সময়েই সিবিআই দফতরে দলের আয় ব্যয়ের নথি জমা দিল তৃণমূল কংগ্রেস। আজ সকালে তৃণমূল বিধায়ক তাপস রায়ের নেতৃত্বে চারজনের প্রতিনিধি দল সিবিআই দফতরে পৌছয়। সিবিআই আধিকারিকদের হাতে তাঁরা দলের আয় ব্যয় সংক্রান্ত ১৮০ পাতার নথি তুলে দেন। তাপস রায় জানান, দলের নির্দেশমতোই যাবতীয় নথি জমা দিলেন তিনি।
 ওয়েব ডেস্ক: প্রকাশ্যে তোপ দাগলেও, নির্ধারিত সময়েই সিবিআই দফতরে দলের আয় ব্যয়ের নথি জমা দিল তৃণমূল কংগ্রেস। আজ সকালে তৃণমূল বিধায়ক তাপস রায়ের নেতৃত্বে চারজনের প্রতিনিধি দল সিবিআই দফতরে পৌছয়। সিবিআই আধিকারিকদের হাতে তাঁরা দলের আয় ব্যয় সংক্রান্ত ১৮০ পাতার নথি তুলে দেন। তাপস রায় জানান, দলের নির্দেশমতোই যাবতীয় নথি জমা দিলেন তিনি। গত সোমবারই দলের আয় ব্যয়ের হিসেব জানতে চেয়ে তৃণমূল ভবনে নোটিশ পাঠিয়েছিল সিবিআই। তারপরই কেন্দ্রীয় গোয়েন্দা সংস্থার বিরুদ্ধে সুর চড়ান তৃণমূল নেত্রী। গতকাল মেয়ো রোডের সভামঞ্চ থেকেও প্রকাশ্যে সিবিআইয়ের বিরুদ্ধে তোপ দেগেছিলেন মমতা বন্দ্যোপাধ্যায়। রাজনৈতিকভাবে সুর চড়ালেও, আইন মেনেই সিবিআই মোকাবিলার পথে হাঁটল তৃণমূল কংগ্রেস। জমা দেওয়া নথি খতিয়ে দেখছে সিবিআই।